STAR ต้นทุนพุ่งปรี๊ด ฉุด Q3/59 ขาดทุนเพิ่ม 21%
STAR ต้นทุนพุ่งปรี๊ด ฉุด Q3/59 ขาดทุนเพิ่ม 21% มาที่ 10.47 ลบ. จากปีก่อนขาดทุน 8.64 ลบ. ขณะที่ช่วง 9 เดือนแรกมีกำไร 13.72 ลบ. จากปีก่อนขาดทุน 24.21 ลบ.
14 พ.ย. 2559

บริษัท สตาร์ ซานิทารีแวร์ จำกัด (มหาชน) หรือ STAR รายงานผลการดำเนินงานไตรมาส 3/59 สิ้นสุดวันที่ 30 ก.ย.59(งบการเงินเฉพาะกิจการ)มีผลขาดทุนสุทธิ 10.47ล้านบาท หรือขาดทุนสุทธิ 0.06 บาทต่อหุ้น ขาดทุนเพิ่มขึ้น 21% จากช่วงเดียวกันของปีก่อนที่มีผลขาดทุนสุทธิ 8.64 ล้านบาท หรือขาดทุนสุทธิ 0.06 บาทต่อหุ้น
โดยผลการดำเนินงานในไตรมาสดังกล่าวมีผลขาดทุนเพิ่มขึ้น เนื่องจากบริษัทมีค่าใช้จ่ายในการขายเพิ่มขึ้น เนื่องจากมีค่าใช้จ่ายในการส่งเสริมการขายเพื่อกระตุ้นยอดขายให้เพิ่มขึ้น ขณะที่มีค่าใช้จ่ายเพิ่มขึ้นเนื่องจากมีผลขาดทุนจากการตีราคาแม่พิมพ์ใหม่ และค่าเสื่อมราคาแม่แบบเครื่องสุขภัณฑ์สำหรับส่วนที่ตีราคาเพิ่มจากปีก่อน
อย่างไรก็ตามผลการดำเนินงานช่วง 9 เดือนแรกมีกำไรสุทธิ 13.72 ล้านบาท หรือมีกำไรสุทธิ  0.09 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 24.21 ล้านบาท หรือขาดทุนสุทธิ 0.18 บาทต่อหุ้น